stanford-oval/wikipedia huggingface dataset:
เอ็ดดี คิงส์ตัน
แชมป์และรางวัล

Absolute Intense Wrestling
Gauntlet for the Gold (2019)
All American Wrestling / AAW: Professional Wrestling Redefined
AAW Heavyweight Championship (2 times)
AAW Tag Team Championship (1 time) – with David Starr and Jeff Cobb
American Championship Entertainment
ACE Diamond Division Championship (1 time)
All Elite Wrestling
AEW Continental Championship (1 time, inaugural)
Continental Classic (2023)
CBS Sports
Rookie of the Year (2020)
Smack Talker of the Year (2020)
Chikara
Chikara Grand Championship (1 time)
12 Large: Summit (2011)
Torneo Cibernetico (2010)
Combat Zone Wrestling
CZW World Heavyweight Championship (1 time)
CZW World Tag Team Championship (2 times) – with Joker (1) and Drake Younger (1)
DDT Pro-Wrestling
Ironman Heavymetalweight Championship (1 time)
EGO Pro Wrestling
EPW Heavyweight Championship (1 time)
Evolve
Evolve Tag Team Championship (1 time) – with Joe Gacy
Glory Pro
Crown of Glory Championship (1 time)
Independent Wrestling Association Mid-South
IWA Mid-South Heavyweight Championship (1 time)
IWA Mid-South Tag Team Championship (2 times) – with BlackJack Marciano (1) and Homicide (1)
Revolution Strong Style Tournament (2006)
Jersey All Pro Wrestling
JAPW New Jersey State Championship (1 time)
JAPW Tag Team Championship (1 time) – with Homicide
Maven Bentley Association
MBA Tag Team Championship (1 time) – with Sabian
MBA Tag Team Championship Tournament (2005) – with Sabian
New Japan Pro-Wrestling
Strong Openweight Championship (1 time)
Pro Wrestling Illustrated
Ranked No. 40 of the top 500 singles wrestlers in the PWI 500 in 2022
Ring of Honor
ROH World Championship (1 time)
Sports Illustrated
Ranked No. 10 of the top 10 wrestlers in 2020
Top Rope Promotions
TRP Heavyweight Championship (1 time)
Wrestling Observer Newsletter
Best on Interviews (2020)
Feud of the Year (2020) vs. Jon Moxley
World Star Wrestling Federation
WSWF Heavyweight Championship (1 time)
Other titles
ICW/ICWA Tex-Arkana Television Championship (1 time)
สิ่งเดิมพันต่างๆ

| Winner (wager) | Loser (wager) | Location | Event | Date | Notes |
| --- | --- | --- | --- | --- | --- |
| Gran Akuma (mask) | Eddie Kingston and BlackJack Marciano (hair) | Emmaus, Pennsylvania | Aniversario 3: Dodging the Sophomore Jinx | 000000002004-05-22-000022 พฤษภาคม 2004 |  |
แหล่งข้อมูลอื่น

เอ็ดดี คิงส์ตัน ที่เอกซ์ (ทวิตเตอร์)
แมงสี่หูห้าตา

เตาเผาถ่านและเครื่องบูชาอื่น ๆ ถวายแมงสี่หูห้าตาที่วัดพระธาตุดอยเขาควาย จังหวัดเชียงราย
แมงสี่หูห้าตา เป็นชื่อสัตว์ประหลาดตัวหนึ่งในตำนานว่าด้วยวัดพระธาตุดอยเขาควายแก้ว อำเภอเมืองเชียงราย จังหวัดเชียงราย มีลักษณะเหมือนหมีสีดำตัวอ้วน มีหูสองคู่และตาห้าดวง รับประทานถ่านไฟร้อนเป็นอาหาร และถ่ายมูลเป็นทองคำ
ตำนานของแมงสี่หูห้าตานั้นเกี่ยวข้องกับการสร้างวัดพระธาตุดอยเขาควายแก้วของจังหวัดเชียงราย และเชื่อกันว่าเป็นสาเหตุที่ทำให้ผู้ชายหลงรักอนุภรรยามากกว่าเอกภรรยาด้วย
ความหมายของแมงสี่หูห้าตา

ตามตำนานแมงสี่หูห้าตาฉบับครูบาเจ้าชัยยะวงศาพัฒนาอธิบายว่า จำนวนสี่หูและห้าตานั้นแสดงถึงหลักธรรมทางพุทธศาสนาคือ พรหมวิหาร 4 และศีล 5 ตามลำดับ เป็นการให้คติแก่พุทธศาสนิกให้พึงรักษาและปฏิบัติหลักธรรมดังกล่าว
ลักษณะของแมงสี่หูห้าตา

ตามตำนานของวัดพระธาตุดอยเขาควายแก้ว จังหวัดเชียงรายเชื่อกันว่า แมงสี่หูห้าตามีลักษณะตัวอ้วนและเตี้ย มีกายภาพอย่างหมี และมีขนยาวสีดำปกคลุมร่างกาย นอกจากนี้ยังมีหูสองคู่และมีตาห้าดวง โดยที่ดวงตาของแมงสี่หูห้าตาเป็นสีเขียว รับประทานถ่านไฟร้อนเป็นอาหาร และมูลของแมงสี่หูห้าตานี้เป็นทองคำ อย่างไรก็ดี มิได้ปรากฏว่ามีอุปนิสัยดุร้ายหรืออย่างอื่นใด มีรูปปั้นของสัตว์นี้ปรากฏที่วัดพระธาตุดอยเขาควายแก้ว อำเภอเมืองเชียงราย จังหวัดเชียงราย
อีกความเชื่อหนึ่ง เช่น ตามตำนานแมงสี่หูห้าตาที่ครูบาเจ้าชัยยะวงศาพัฒนาแห่งจังหวัดลำพูนเขียนขึ้น ว่าลักษณะของแมงสี่หูห้าตาไว้อีกแบบหนึ่ง โดยมีลักษณะคล้ายลิง และเรียก "พญาวานรสี่หูห้าตา" กับทั้งยังได้เชื่อมโยงสัตว์นี้เข้ากับหลักธรรมทางพุทธศาสนาด้วย โดยว่าจำนวนสี่หูและห้าตานั้นที่แสดงถึงหลักธรรมพรหมวิหาร 4 และศีล 5 มีรูปปั้นของพญาวานรนี้ในจังหวัดลำพูน และเป็นความเชื่อที่แพร่หลายในจังหวัดเชียงใหม่ โดยมีรูปวัตถุมงคลที่ผลิตขึ้นโดย พระโต ฐิตวิริโย
รูปปั้นแมงสี่หูห้าตาบนวัดพระธาตุดอยเขาควายแก้ว จังหวัดเชียงราย
รูปปั้นแมงสี่หูห้าตาบนวัดพระธาตุดอยเขาควายแก้ว จังหวัดเชียงราย ที่ปั้นขึ้นมาใหม่ในปี พ.ศ. 2551
รูปวัตถุมงคลแมงสี่หูห้าตา ตามแบบวัดพระธาตุดอยเขาควายแก้ว จังหวัดเชียงราย - ท่านั่ง
รูปวัตถุมงคลแมงสี่หูห้าตา ตามแบบวัดพระธาตุดอยเขาควายแก้ว จังหวัดเชียงราย - ท่ากินถ่านไฟแดง
การละเล่นแมงสี่หูห้าตา

การละเล่นแบบนี้ ซึ่งเป็นการละเล่นแบบโบราณ ตามตำนานของวัดพระธาตุดอยเขาควายแก้วจังหวัดเชียงราย ซึ่งสืบทอดการเล่นแบบง่าย โดยมีวิธีดังนี้
การละเล่นแมงสี่หูห้าตา > การเตรียมอุปกรณ์

ธูปหัวใหญ่ (ที่มีลักษณะคล้ายธูปงานศพ) 13 ดอก
ก้อนหินจำนวนหนึ่งที่สามารถใช้ปากกาหมึกซึมเขียนได้
สีทาบ้าน ที่มีโทนสีทอง หรือใกล้เคียง (ถ้ามี)
ปากกาหมึกซึม หรือปากกาเขียนกระดานขาวสีใดก็ได้
ถ่านกองไฟ พร้อมกับไฟแช็กสำหรับจุดไฟ
การละเล่นแมงสี่หูห้าตา > การเตรียมการเล่น

ใช้สีทาบ้านสีทอง สีเหลือง หรือใกล้เคียง ทาก้อนหินที่เตรียมมาให้เคลือบทั้งก้อน เมื่อแห้งแล้ว สามารถเขียนตัวเลขสองหลักหรือสามหลักลงบนก้อนหินได้
ให้ผู้เล่นสวมเสื้อกันหนาว แล้ว นำก้อนหินที่ทาสีใส่เข้าไปในเสื้อ
จากนั้น ให้ถือธูป 13 ดอกที่เตรียมมา โดยถือธูปดังนี้
เหน็บไว้ที่เท้าข้างละ 1 ดอก (เป็นสองขาหลัง)
เหน็บไว้ที่หูข้างละ 2 ดอก (เป็นสี่หู)
ใช้ปากคาบธูปให้ห่างพอประมาณ 5 ดอก (เป็นห้าตา)
ใช้มือทั้งสองข้างถือไว้ข้างละ 1 ดอก (เป็นสองขาหน้า)
การละเล่นแมงสี่หูห้าตา > การเล่นแมงสี่หูห้าตา

การเล่นแมงสี่หูห้าตา ควรเล่นในเวลากลางคืนซึ่งเป็นช่วงที่เหมาะสม โดยเชิญชวนผู้คนมาชมการแสดงด้วย เมื่อถึงเวลาแสดงและเตรียมพร้อม ให้จุดไฟ และให้ผู้ที่เล่นเป็นแมงสี่หูห้าตาเดินวิ่งเต้นรอบกองไฟ ซึ่งเป็นลักษณะที่แมงสี่หูห้าตากำลังจะกินถ่านไฟแดง แล้วเดินไปหลอกล่อผู้ชมให้ตกใจด้วยความสนุกสนาน หลังจากนั้น ให้เปิดเสื้อกันหนาว ซึ่งเป็นลักษณะที่แมงสี่หูห้าตาถ่ายมูลออกมาเป็นทองคำ ซึ่งเป็นวิธีเล่นง่าย ๆ สำหรับการละเล่นแมงสี่หูห้าตา
การที่เขียนตัวเลขลงไปในก้อนหินนั้น ซึ่งหมายถึงเลขหวย โดยก้อนที่เขียนเลขนั้นให้ผู้ชมหยิบกลับไปเพื่อนำไปแทงหวยได้ ในขณะที่เล่นนั้นอาจร้องว่า "หวย หวย หวย ไม่รวยก็เจ๊ง" และนิยามของคำว่าหวยมากจาก 3 คำดังนี้
ห - หายนะ
ว - วอดวาย
ย - ยับเยิน
การละเล่นแบบนี้ สามารถเตือนในความเชื่อเรื่องหวยได้เป็นอย่างดีว่า อย่าไปเล่นหวยมากเกินไปนั่นเอง การที่เล่นแมงสี่หูห้าตาในเวลากลางคืนนั้น ซึ่งบ่งบอกถึงสีขนของแมงสี่หูห้าตา ในตอนกลางคืนจะมองไม่เห็น เห็นแต่หัวควันธูปนั่นเอง
แหล่งข้อมูลอื่น

ตำนานแมงสี่หูห้าตาฉบับวัดดอยเขาควายของจังหวัดเชียงราย (1) (2) (3) (4) (5) (6)(7)
วัชรธาตุ ดอตคอม - ตำนาน แมงสี่หูห้าตา[ลิงก์เสีย]
ตะลึง! แมงสี่หูห้าตา ตำนานดอยเขาควาย
นิทานล้านนา - แมงสี่หูห้าตา เก็บถาวร 2009-01-01 ที่ เวย์แบ็กแมชชีน
เวปบล็อกเกี่ยวกับแมงสี่หูห้าตา เก็บถาวร 2006-11-17 ที่ เวย์แบ็กแมชชีน
ตำนานแมงสี่หูห้าตา ฉบับหลวงปู่ครูบาเจ้าชัยยะวงศาพัฒนา[ลิงก์เสีย]
ข้อมูลแมงสี่หูห้าตาในเวปภาษาอังกฤษ (อังกฤษ)
Lac operon

Lac operon ของ E. coli เป็นการควบคุมการแสดงออกของยีนที่เกี่ยวข้องกับการย่อยสลายน้ำตาลแลกโตส ประกอบด้วยยีน 3 ชนิดคือ Lac Z ควบคุมการสร้างเอนไซม์ เบตากาแลกโตซิเดส Lac Y ควบคุมการสร้างเอนไซม์ เบตากาแลกโตซิเดส เพอร์เมส มีหน้าที่นำแลกโตสเข้าสู่เซลล์ Lac A ควบคุมการสร้างเอนไซม์ ทรานอะซิลเลส เติมหมู่เอซิลให้กับแลกโตส
Layout of the lac operon.
ในสภาพปกติเมื่อเลี้ยงเชื้อในอาหารที่มีทั้งแลกโตสและกลูโคส เซลล์จะใช้กลูโคส จึงไม่ต้องการเอนไซม์จาก Lac operon ยีนควบคุมจะสร้างโปรตีนมากดการแสดงออกของยีนโดยโปรตีนจะมาเกาะที่ยีนโอเปอเรเตอร์ทำให้เกิดทรานสคริบชันไม่ได้ ต่อมาเมื่อกลูโคสหมดลง เซลล์ต้องใช้แลกโตส แลกโตสจะมาเกาะที่โปรตีน ทำให้โปรตีนหลุดออกจากยีนโอเปอเรเตอร์ เกิดทรานสคริบชันได้ เมื่อแลกโตสทุกโมเลกุลถูกย่อยหมด รวมทั้งตัวที่เกาะกับโปรตีน โปรตีนจะเข้าไปจับกับยีนโอเปอเรเตอร์อีกครั้ง การสังเคราะห์เอนไซม์จึงสิ้นสุดลง
รายละเอียดของ lac operon
แหล่งข้อมูลอื่น

Lac Operon ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
Virtual Cell Animation Collection Introducing: The Lac Operon เก็บถาวร 2014-01-02 ที่ เวย์แบ็กแมชชีน
Staining Whole Mouse Embryos for β-Galactosidase (lacZ) Activity
Mcgraw hill animation for Lac Operon
Lac Operon Discussion in USMLE Forums
เอจีเอ็ม-84 ฮาร์พูน

|  Harpoon  |
| --- | --- |
ขีปนาวุธฮาร์พูน ตั้งแสดงในพิพิธภัณฑ์ที่เพิร์ลฮาร์เบอร์
ชนิด: ขีปนาวุธต่อต้านเรือ
แหล่งกำเนิด: สหรัฐอเมริกา
บทบาท
ประจำการ: พ.ศ. 2520–ปัจจุบัน
ผู้ใช้งาน: สหรัฐอเมริกา
ประวัติการผลิต
บริษัทผู้ผลิต: โบอิง ดีเฟนซ์, สเปชแอนด์ซีเคียวริตี้
มูลค่า: US$1,200,000 สำหรับบล็อก II
ข้อมูลจำเพาะ
มวล: 1,523 lb (691 kg)
ความยาว: อากาศยาน: 12.6 ft (3.8 m);พื้นดินหรือเรือดำน้ำ 15 ft (4.6 m)
เส้นผ่าศูนย์กลาง: 1.1 ft (0.34 m)
หัวรบ: 488 ปอนด์ (221 กิโลกรัม)

เครื่องยนต์: เทเลไดน์ เทอร์โบเจ็ต/ส่วนขับดัน แรงขับมากกว่า 600 ปอนด์ (มากกว่า 272.2 กิโลกรัม)
ความยาวระหว่างปลายปีก: 3 ft (0.91 m)
พิสัยปฏิบัติการ: 124 กิโลเมตร
ความสูงปฏิบัติการ: เรี่ยผิวน้ำ
ความเร็ว: 864 กม./ชม. (537 ไมล์/ชั่วโมง)
ระบบนำวิถี: ผิวน้ำควบคุมโดยเรดาร์ / แอคทีฟเรดาร์โฮมมิง
ฐานยิง: หลายรูปแบบ RGM-84A เรือผิวน้ำ  AGM-84A อากาศยาน  UGM-84A เรือดำน้ำ 
เอจีเอ็ม-84 ฮาร์พูน เป็นระบบขีปนาวุธนำวิถีพื้นสู่พื้น และอากาศสู่พื้น โจมตีเรือรบผิวน้ำในระยะขอบฟ้าทุกสภาพอากาศ พัฒนาและผลิตโดยบริษัทแมคดอนเนลล์ดักลาส (ปัจจุบันเป็นส่วนหนึ่งของโบอิง) มีจำนวนผลิตกว่า 7,000 ลูก นับตั้งแต่เปิดตัวครั้งแรกในปี พ.ศ. 2520 ฮาร์พูนได้รับการพัฒนาและดัดแปลงจำนวนหลายบล็อก เช่น บล็อก I, II, ID และ IG ปัจจุบันได้รับการพัฒนาเป็นบล็อก III นอกจากนี้ยังมีการพัฒนาระบบขีปนาวุธฮาร์พูนเป็นรุ่นโจมตีภาคพื้นดินเรียกอีกชื่อว่า สแลม (Standoff Land Attack Missile)
ฮาร์พูนใช้เรดาร์แอคทีฟโฮมมิ่งนำทางเข้าหาเป้าหมาย โดยจะบินเรี่ยผิวน้ำในระดับต่ำเพื่อหลบหลีกการถูกตรวจจับจากเรดาร์ข้าศึก สามารถยิงได้ทั้งจากเรือผิวน้ำ เรือดำน้ำ อากาศยาน และจากฐานยิงบนบก แบ่งออกดังนี้
อากาศยานปีกตรึง (เอจีเอ็ม-84 รุ่นปราศจากจรวดขับดันเชื้อเพลิงแข็ง)
เรือรบผิวน้ำ (อาร์จีเอ็ม-84 รุ่นติดตั้งจรวดขับดันเชื้อเพลิงแข็ง )
เรือดำน้ำ (ยูจีเอ็ม-84 รุ่นตั้งภายในจรวดเชื้อเพลิงขับดันภายในแคปซูล ใช้ยิงจากท่อยิงตอร์ปิโด)
ฐานยิงบนบก
ฮาร์พูนเทียบเคียงได้กับขีปนาวุธรุ่นใกล้เคียงอื่นๆ เช่น เอ็กโซเซ่ต์ ของฝรั่งเศส, อาร์บีเอส-15 ของสวีเดน, เอสเอส-เอ็น-25 ของรัสเซีย, ซี อีเกิล ของอังกฤษ, และ ซี 802 ของจีน
การพัฒนา > ฮาร์พูนรุ่นแรก

ขีปนาวุธฮาร์พูนได้รับการเปิดเผยครั้งแรกในปี พ.ศ. 2520 ภายหลังเหตุการณ์เรือพิฆาตของอิสราเอลโดนโจมตีจากขีปนาวุธโจมตีเรือ พี-15 เทอร์มิต ซึ่งผลิตในโซเวียต ทำให้มีการพัฒนาขีปนาวุธสำหรับยิงจากอากาศยานลาดตระเวน พี-3 โอไรออน อีกทั้งได้รับการดัดแปลงให้ใช้ทิ้งจากเครื่องบินทิ้งระเบิด บี-52 สตราโตฟอร์เทรส ซึ่งสามารถบรรทุกได้แปดถึงสิบสองลูก ฮาร์พูนได้รับความนิยมจากชาติพันธมิตรของสหรัฐอเมริกา โดยเฉพาะอย่างยิ่งชาติสมาชิกนาโต อาทิเช่น แคนาดา สหราชอาณาจักร เยอรมนี อิตาลี และชาติพันธมิตรนอกนาโต เช่น ออสเตรเลีย นิวซีแลนด์ ญี่ปุ่น เกาหลีใต้ สิงคโปร์ ไทย และในส่วนอื่นๆของโลก
ฮาร์พูนได้รับการดัดแปลงให้ใช้ยิงจากเครื่องบินขับไล่ เอฟ-16 ไฟทิงฟอลคอน ของกองทัพอากาศสหรัฐอเมริกา สิงคโปร์ เกาหลีใต้ และสหรัฐอาหรับเอมิเรตต์ นอกจากนี้ยังสามารถติดตั้งได้กับอากาศยานของกองทัพเรือสหรัฐอเมริกา เช่น พี-3 โอไรออน, เอ-6 อินทรูเดอร์, เอส-3 ไวกิ้ง, เอวี-8 แฮริเออร์, และเอฟ/เอ-18 ฮอร์เน็ท
การพัฒนา > ฮาร์พูน บล็อก ID

ฮาร์พูนรุ่นดังกล่าวได้รับการดัดแปลงเพิ่มขนาดถังเชื้อเพลิง แต่มีจำนวนการผลิตที่จำกัดในสมัยสงครามเย็น (ใช้ในสงครามกับประเทศสนธิสัญญาวอร์ซอของยุโรปตะวันออก) หรือเรียกอีกชื่อว่า เอจีเอ็ม-84 เอฟ
การพัฒนา > แสลม เอทีเอ (บล็อก IG)

อยู่ในระหว่างการพัฒนาเพิ่มขีดความสามารถในการบินวนโจมตีเป้าหมาย มีความสามารถใกล้เคียงกับขีปนาวุธร่นโทมาฮอร์ก โดยขีปนาวุธจะทำการคำนวณเป้าหมายที่อยู่เบื้องหน้ากับเป้าหมายที่ได้ระบุไว้ โดยการเปรียบเทียบภาพเป้าหมายจริงกับภาพเป้าหมายที่บันทึกไว้ในระบบคอมพิวเตอร์
การพัฒนา > ฮาร์พูน บล็อก II

พัฒนาโดยโบอิง โดยเพิ่มขีดความสามารถในการต่อต้านต่อต้านทางอิเล็กโทรนิก (ECM) และระบบชี้เป้าด้วยระบบดาวเทียม (GPS)
การพัฒนา > ฮาร์พูน บล็อก III

แผนการพัฒนาโดยกองทัพเรือสหรัฐอเมริกา โดยการปรับปรุงระบบควบคุมการยิง สำหรับติดตั้งบนเรือลาดตระเวนติดอาวุธนำวิถี เรือพิฆาตติดอาวุธนำวิถี และใช้ติดตั้งบนเครื่องบินโจมตี/ขับไล่แบบ เอฟ/เอ-18อี/เอฟ ซูเปอร์ฮอร์เน็ท แต่ภายหลังการพัฒนาที่ล่าช้า นโยบายการควบคุมจำนวนเรือ การทดสอบที่ถูกเลื่อนออกไป ทำให้แผนการพัฒนาถูกยกเลิกในเดือน เมษายน พ.ศ. 2552
ประเทศผู้ใช้งาน

กองทัพเรือออสเตรเลีย
กองทัพอากาศออสเตรเลีย
กองทัพเรือเบลเยียม
กองทัพอากาศบราซิล
กองทัพอากาศแคนาดา
ราชนาวีแคนาดา
กองทัพเรือชิลี
กองทัพอากาศชิลี
กองทัพเรือเดนมาร์ก
กองทัพอากาศอียิปต์
กองทัพเรืออียิปต์
กองทัพเรือเยอรมนี
กองทัพอากาศกรีซ
กองทัพเรือกรีซ
กองทัพอากาศอินเดีย
กองทัพเรืออินเดีย
กองทัพเรืออินโดนีเซีย (Block 1D) (ปลดประจำการ)
กองทัพเรืออิหร่าน
กองทัพอากาศอิสราเอล
กองทัพเรืออิสราเอล
กองกำลังป้องกันตนเองทางทะเลญี่ปุ่น
กองทัพอากาศมาเลเซีย
กองทัพเรือเม็กซิโก
กองทัพอากาศโมร็อกโก
กองทัพเรือเนเธอร์แลนด์
กองทัพเรือปากีสถาน
กองทัพเรือโปแลนด์
กองทัพอากาศโปรตุเกส
กองทัพเรือโปรตุเกส
กองทัพอากาศกาตาร์  Block 2 ใช้กับ F-15QA
กองทัพอากาศเกาหลีใต้
กองทัพเรือเกาหลีใต้
กองทัพอากาศซาอุดีอาระเบีย
กองทัพเรือซาอุดีอาระเบีย
กองทัพอากาศสิงคโปร์
กองทัพเรือสิงคโปร์
กองทัพอากาศสเปน
กองทัพเรือสเปน
กองทัพอากาศสาธารณรัฐจีน
กองทัพเรือสาธารณรัฐจีน
กองทัพเรือไทย
กองทัพอากาศตุรกี
กองทัพเรือตุรกี
ราชนาวี
กองทัพอากาศอังกฤษ
กองทัพเรือยูเครน
กองทัพอากาศสหรัญอเมริกา
กองทัพเรือสหรัฐอเมริกา
ยามฝั่งสหรัฐอเมริกา (ปลดประจำการ)
แหล่งข้อมูลอื่น

ข้อมูลทางการ– เว็บไซต์โบอิง
ข้อมูลและรายละเอียดของฮาร์พูนในแต่ละรุ่น– จากสารานุกรมแอสโตรนอติกา
AGM-84 variants
McDonnell-Douglas AGM-84A Harpoon and AGM-84E SLAM
FAS Harpoon article
Global Security Harpoon article
Boeing Harpoon Block III Press Release
Boeing Harpoon Block II Backgrounder
Royal Netherlands Navy launches Harpoons from new frigate HMS De Ruyter (Defense-Aerospace) เก็บถาวร 2009-08-05 ที่ เวย์แบ็กแมชชีน
เอฟ/เอ-18 ยิง เอจีเอ็ม-84[ลิงก์เสีย] ดิจิตัล มิลิทารี อาร์ต
ฺฮาร์พูนขณะถูกยิงจากเรือรบหลวงเรจินาของกองทัพเรือแคนาดา
ฮาร์พูน บล็อก II ทดสอบยิงจาก ยูเอสเอสธอร์น
แผนที่แสดงประเทศผู้ใช้งานในปัจจุบัน (สีน้ำเงิน) และอดีตประเทศใช้งาน (สีแดง)
โบรโมไตรฟลูออโรมีเทน

สารประกอบเฮไลด์อินทรีย์ใช้ในการดับไฟ
Chemical compound
โบรโมไตรฟลูออโรมีเทน (Bromotrifluoromethane) หรือที่เรียกกันทั่วไปว่า ฮาลอน 1301, R13B1, ฮาลอน 13B1 หรือ BTM เป็นสารประกอบเฮไลด์อินทรีย์ที่มีสูตรเคมี CBrF3 ใช้สำหรับการดับไฟด้วยก๊าซ ซึ่งเป็นทางเลือกที่เป็นพิษน้อยกว่าโบรโมคลอโรมีเทน
สมบัติทางกายภาพ

| คุณสมบัติ | ปริมาณ |
| --- | --- |
อุณหภูมิวิกฤต (Tc): 66.9 °C (340.08 K)
ความดันวิกฤต (pc): 3.956 MPa (39.56 บาร์)
ความหนาแน่นวิกฤต (ρc): 5.13 โมล.ลิตร−1
ศักยภาพในการทําลายชั้นบรรยากาศโอโซน (ODP): 10 (CCl3F = 1)
ศักยภาพในการทำให้เกิดภาวะโลกร้อน (GWP): 6900 (CO2 = 1)
การใช้งาน

ฮาลอน 1301 ได้รับการพัฒนาโดยบริษัทร่วมทุนระหว่างกองทัพสหรัฐ และบริษัทดูปองท์ใน ค.ศ. 1954 และเปิดตัวในฐานะเป็นสารในระบบดับเพลิงประจำที่ซึ่งมีประสิทธิภาพในการดับเพลิงด้วยก๊าซสำหรับคริสต์ทศวรรษ 1960 และถูกนำไปใช้กับวัสดุที่มีค่า เช่น เครื่องบิน เมนเฟรมคอมพิวเตอร์ และศูนย์ชุมสายโทรคมนาคม เป็นต้น นอกจากนี้ยังใช้กันอย่างแพร่หลายในอุตสาหกรรมการเดินเรือเพื่อเพิ่มการป้องกันระดับที่สาม หากเครื่องสูบน้ำดับเพลิงหลักและเครื่องสูบน้ำดับเพลิงฉุกเฉินใช้งานไม่ได้หรือไม่มีประสิทธิภาพ ฮาลอน 1301 ไม่เคยถูกใช้อย่างแพร่หลายในอุปกรณ์ดับเพลิงแบบเคลื่อนย้ายได้นอกเหนือจากการใช้งานทางทหารและยานอวกาศ เนื่องจากมีระยะทำการจำกัดและการมองไม่เห็นก๊าซที่ปล่อย โดยไม่ก่อให้เกิดลักษณะควันสีขาวอย่าง CO2 และควบคุมได้ยากเมื่อต้องผจญเพลิงขนาดใหญ่ ฮาลอน 1301 เหมาะอย่างยิ่งสำหรับยานยนต์หุ้มเกราะและยานอวกาศ เนื่องจากเกิดสารที่เป็นผลพลอยได้ที่มีพิษน้อยกว่าฮาลอน 1211 ซึ่งมีความสำคัญอย่างยิ่งในสภาวะการสู้รบ หรือสภาพพื้นที่ซึ่งห้องอาจไม่สามารถระบายอากาศได้ในทันที
ฮาลอน 1301 ถูกใช้อย่างแพร่หลายโดยกองทัพสหรัฐ และองค์การนาซา ในลักษณะเป็นถังดับเพลิงพกพาขนาด 2 3/4 ปอนด์พร้อมซีลนิรภัย ถังเป็นแบบใช้แล้วทิ้งเพื่อการบรรจุซ้ำอย่างรวดเร็ว สารอื่น ๆ เช่น CO2 และสารเคมีเหลวระเหย FE-36 (HFC-236fa) กำลังเข้ามาแทนที่ฮาลอน 1301 เป็นส่วนใหญ่ เนื่องจากปัญหาด้านสิ่งแวดล้อม มีการผลิตถังดับเพลิงรุ่นพลเรือนเช่นกันในขนาด 2 3/4, 3 และ 4 ปอนด์
แนวทางปฏิบัติที่ดีคือหลีกเลี่ยงการสัมผัสสารฮาลอน 1301 โดยไม่จำเป็น และจำกัดการสัมผัสที่ความเข้มข้น 7% และต่ำกว่า 15 นาที การได้รับสารฮาลอน 1301 ในช่วงความเข้มข้น 5% ถึง 7% ก่อให้เกิดผลกระทบที่สังเกตเห็นได้เพียงเล็กน้อย หากมีระดับระหว่าง 7% ถึง 10% มีรายงานผลกระทบเล็กน้อยต่อระบบประสาทส่วนกลาง เช่น อาการวิงเวียนศีรษะและรู้สึกเหน็บชาบริเวณแขนขา ในทางปฏิบัติผู้ปฏิบัติงานส่วนมากที่ใช้ฮาลอน 1301 ในระบบฉีดก๊าซดับเพลิงแบบครอบคลุมทั้งห้อง (Total Flooding System) จะอพยพออกจากพื้นที่เมื่อการฉีดสารกำลังจะเกิดขึ้น
ระบบฮาลอนเป็นหนึ่งในระบบป้องกันอัคคีภัยที่มีประสิทธิภาพสูงสุดและใช้กันทั่วไปในเครื่องบินพาณิชย์ ฮาลอน 1301 เป็นสารหลักที่ใช้ในเครื่องยนต์อากาศยาน ห้องเก็บสัมภาระ และส่วนที่ติดไฟได้ของหน่วยกำลังสำรอง ความพยายามในการหาสารทดแทนที่เหมาะสมกว่าฮาลอน 1301 ยังไม่ก่อให้เกิดการยอมรับอย่างกว้างขวาง
โบรโมไตรฟลูออโรมีเทนยังใช้เป็นวัสดุเติมห้องดักไอ (bubble chamber) ในเครื่องตรวจจับนิวทริโนการ์กาเมลล์ (Gargamelle) อีกด้วย
ก่อนที่จะทราบว่าฮาลอน 1301 มีอันตรายในฐานะสารทำลายชั้นโอโซน เครื่องทำความเย็นในอุตสาหกรรมจำนวนมากใช้ฮาลอน 1301 เป็นก๊าซทำความเย็นจากประสิทธิภาพ
การใช้งาน > ตัวทำปฏิกิริยาเคมี

เป็นสารตั้งต้นของไตรฟลูออโรเมทิลไตรเมทิลไซเลน ซึ่งเป็นตัวทำปฏิกิริยาของไตรฟลูออโรเมทิลเลตที่ได้รับความนิยมในการสังเคราะห์สารอินทรีย์
ทางเลือก

ทางเลือกอื่นสำหรับพื้นที่ปิดทั่วไปได้แก่ (PFC-410 หรือ CEA-410), C3F8 (PFC-218 หรือ CEA-308), HCFC Blend A (NAF S-III), HFC-23 (FE 13), HFC-227ea (FM 200), IG-01 (อาร์กอน), IG-55 (อาร์กอไนต์), HFC-125 หรือ HFC-134a สำหรับพื้นที่เปิดทางเลือกอื่น ๆ โดยทั่วไปได้แก่ คาร์บอนไดออกไซด์, ละอองลอยแบบผง C, CF3I, HCFC-22, HCFC-124, HFC-125, HFC-134a, gelled halocarbon/dry chemical suspension (PGA), ก๊าซเฉื่อยผสม, ระบบโฟมขยายตัวสูง และละอองลอยแบบผง (FS 0140) และ IG-541 (Inergen)
เพอร์ฟลูออโรคาร์บอน เช่นสารประกอบ PFCs ใน C3F8 มีช่วงชีวิตในชั้นบรรยากาศที่ยาวนานมากและมีศักยภาพในการทำให้โลกร้อนสูงมาก ไฮโดรคลอโรฟลูออโรคาร์บอน เช่นสารประกอบ HCFCs ที่มีใน NAF S-III มีคลอรีนและเป็นสารทำลายชั้นโอโซนในชั้นบรรยากาศสตราโตสเฟียร์ แม้ว่าจะน้อยกว่าฮาลอน 1301 การเลือกใช้แทนฮาลอนควรคำนึงถึงปัจจัยเหล่านี้ และมีการจำกัดการใช้ในบางประเทศ
ดูเพิ่ม

สถานีย่อยเคมี
ถังดับเพลิง
พิธีสารมอนทรีออล
แหล่งข้อมูลอื่น

International Chemical Safety Card 0837
FAA paper on testing cylinders used to store Halon 1301 without breaking their seals [PDF].
MSDS for bromotrifluoromethane [PDF].
Basic Facts about Halon [archived 2012-01-04; cited 2023-07-31].
ป้ายเตือนระบบดับเพลิง
ถังดับเพลิงฮาลอน 1301 ของพลเรือนในสหรัฐช่วงคริสต์ทศวรรษ 1980
H-1301 วัดโดย Advanced Global Atmospheric Gases Experiment (AGAGE) ในบรรยากาศชั้นล่าง (โทรโพสเฟียร์) ที่สถานีทั่วโลก แสดงสัดส่วนสารที่ปราศจากมลภาวะเป็นเศษส่วนโมลเฉลี่ยรายเดือนในหน่วย ส่วนต่อล้านล้านส่วน
Nepenthes glandulifera

| Nepenthes glandulifera |
| --- | --- |

การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Magnoliopsida
อันดับ:: Caryophyllales
วงศ์:: Nepenthaceae
สกุล:: Nepenthes
สปีชีส์:: N.  glandulifera
ชื่อทวินาม
Nepenthes glandulifera Chi C.Lee (2004)

Nepenthes glandulifera (จากภาษาละติน: glandis = ต่อม/ปลอก, ferre = พยุง/ค้ำ) เป็นหม้อข้าวหม้อแกงลิงถิ่นเดียวของภูเขาโฮส (Hose) ตอนกลางของรัฐซาราวัก ในประเทศมาเลเซีย เป็นญาติใกล้ชิดกับ N. pilosa
UTC−00:44

UTC-00:44 เป็นออฟเซตเวลาสากลเชิงพิกัด UTC ปัจจุบันได้ยกเลิกไปแล้ว
UTC−00:44 ใช้ใน ประเทศไลบีเรีย จนถึงวันที่ 7 มกราคม 2515 รู้จักกันในชื่อเวลาไลบีเรีย เขตเวลาที่แน่นอนก็คือ GMT −0h 43m 08s จนกระทั่งมันถูกใช้ตั้งแต่วันที่ 1 มีนาคม 2462 และในปี 2515 จึงเปลี่ยนไปใช้  UTC แทน
กมลา สุโกศล

กมลา สุโกศล (ซ้าย) กับ มาริสา สุโกศล หนุนภักดี ในคอนเสิร์ต B.Day Bakery Music Independent Day ที่จังหวัดเชียงใหม่
กมลา สุโกศล เป็นประธานกรรมการบริหาร กลุ่มบริษัทและโรงแรมในเครือสุโกศล[1] และนักร้องดนตรีแจ๊ส ซึ่งหลายคนรู้จักจากบทเพลง ลีฟแอนด์เลิร์น เกิดเมื่อวันที่ 22 ตุลาคม พ.ศ. 2481 เป็นบุตรสาวของกมล สุโกศล นักธุรกิจผู้ก่อตั้งกลุ่มบริษัทกมลสุโกศล ซึ่งเป็นกลุ่มธุรกิจเครื่องใช้ไฟฟ้า รถยนต์ ประกันภัย และเรียม เธียรประสิทธิ์
ด้านการศึกษา คุณกมลาเรียนจบปริญญาโท ด้าน International Relations มหาวิทยาลัยโคลัมเบีย รัฐนิวยอร์ก สหรัฐ มีบุตร-ธิดา 4 คน คือ
มาริสา สุโกศล หนุนภักดี นายกสมาคมโรงแรมไทย สมรสกับ สุรชาติ หนุนภักดี
ดารณี สุโกศล แคลปป์
กมล สุโกศล แคลปป์
กฤษดา สุโกศล แคลปป์ (น้อย วงพรู)
ไห่หนานแอร์ไลน์

ไห่หนานแอร์ไลน์ (จีน: 海南航空公司; พินอิน: Hǎinán Hángkōng Gōngsī) เป็นสายการบินสัญชาติจีน มีสำนักงานใหญ่ที่เมืองไหโขว่ มณฑลไหหลำ สาธารณรัฐประชาชนจีน เป็นสายการบินเอกชนที่ใหญ่ที่สุด และเป็นสายการบินที่มีขนาดฝูงบินใหญ่เป็นอันดับที่สี่ของจีน ให้บริการเที่ยวบินในเส้นทางทั้งในประเทศและระหว่างประเทศ รวมทั้งเที่ยวบินเช่าเหมาลำ
ไห่หนานแอร์ไลน์มีฐานบินหลักอยู่ที่ท่าอากาศยานนานาชาติไหโข่วเม่ยหลัน และฐานบินอื่นๆ เช่น ท่าอากาศยานนานาชาติปักกิ่ง ท่าอากาศยานนานาชาติซีอานเสียนหยาง ท่าอากาศยานไท่หยวนอู่ซู่ และท่าอากาศยานอูหลู่มู่ฉีตี้โวปู้
ไห่หนานแอร์ไลน์เป็นหนึ่งในเจ็ดสายการบินที่ถูกจัดอันดับจากสกายแทร็กซ์ให้อยู่ในระดับ 5 ดาว เมื่อวันที่ 11 มกราคม พ.ศ. 2554 เป็นสายการบินเดียวของจีน
แหล่งข้อมูลอื่น

ไห่หนานแอร์ไลน์ (ภาษาจีน)
ไห่หนานแอร์ไลน์ (ภาษาอังกฤษ) เก็บถาวร 2012-03-14 ที่ เวย์แบ็กแมชชีน
ไห่หนานแอร์ไลน์อเมริกาเหนือ เก็บถาวร 2010-09-22 ที่ เวย์แบ็กแมชชีน
Nepenthes glabrata

| Nepenthes glabrata |
| --- | --- |

หม้อบนของ Nepenthes glabrata
สถานะการอนุรักษ์
 ไม่มั่นคง  (IUCN 2.3)
การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Magnoliopsida
อันดับ:: Caryophyllales
วงศ์:: Nepenthaceae
สกุล:: Nepenthes
สปีชีส์:: N.  glabrata
ชื่อทวินาม
Nepenthes glabrata J.R.Turnbull & A.T.Middleton (1984)

ชื่อพ้อง
 Nepenthes glabratus J.R.Turnbull & A.T.Middleton (1984)   Nepenthes rubromaculata auct. non Hort.Veitch ex Wilson: Sh.Kurata (1984) nom.illeg.
Nepenthes glabrata (ภาษาละติน: glaber = ล้าน, โกร๋น, โล่ง) เป็นหม้อข้าวหม้อแกงลิงที่พบในใจกลางเกาะซูลาเวซี ขึ้นในที่เปิดโล่งในป่าสูงจากระดับน้ำทะเล 1,600 - 2,000 เมตร
N. glabrata มีขนาดต้นที่เล็ก หม้อมีสีสัน หม้อสูงไม่กี่เซนติเมตร เพอริสโตมสีเหลืองรูปไข่ บาง ใบแคบรูปหอก
N. glabrata จัดอยู่ใน "กลุ่มฮามาตา (Hamata) " ร่วมกับหม้อข้าวหม้อแกงลิงที่เป็นญาติใกล้ชิดอีก 4 ชนิดจากเกาะบอร์เนียวและเกาะซูลาเวซี ดังนี้: N. hamata, N. muluensis, N. murudensis, และ N. tentaculata.
ลูกผสมตามธรรมชาติ

ลูกผสมตามธรรมชาติของ N. glabrata เท่าที่มีการบันทึกไว้มีดังนี้
N. glabrata × N. hamata
? N. glabrata × N. maxima
? N. glabrata × N. maxima
25 (แก้ความกำกวม)

25 อาจหมายถึง:
25 (ตัวเลข)
25 ก่อนคริสตศักราช, 25, 1925, 2025 และอื่นๆ
Nepenthes izumiae

| Nepenthes izumiae |
| --- | --- |

หม้อบนของ Nepenthes izumiae จากภูเขาบาริชัน (Bukit Barisan) , สุมาตรา.
สถานะการอนุรักษ์
Data Deficient 
การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Magnoliopsida
อันดับ:: Caryophyllales
วงศ์:: Nepenthaceae
สกุล:: Nepenthes
สปีชีส์:: N.  izumiae 
ชื่อทวินาม
Nepenthes izumiae Troy Davis, C.Clarke & Tamin (2003)

? N. izumiae × N. jacquelineae
Nepenthes izumiae เป็นหม้อข้าวหม้อแกงลิงชนิดที่สูง เป็นพืชพื้นเมืองของเกาะสุมาตรา และเป็นญาติใกล้ชิดกับ N. lingulata and N. singalana. ได้ชื่อตามไอซูมิ เดวิส (Izumi Davis) ภรรยาของทรอย เดวิส (Troy Davis) ,นักพฤกษศาสตร์
ลูกผสมตามธรรมชาติ

N. dubia × N. izumiae
N. izumiae × N. jacquelineae
เลขประจำตัวประชาชนไทย

เลขประจำตัวในบัตรประชาชนของคนไทย มีด้วยกัน 13 หลัก โดยแต่ละหลัก มีความหมายแตกต่างกันไป ทั้งนี้ ผู้อำนวยการสำนักทะเบียนกลาง กรมการปกครอง กระทรวงมหาดไทย มีหน้าที่ในการกำหนดเลขประจำตัว แก่บุคคลที่อยู่ในราชอาณาจักร คนละหนึ่งเลขโดยไม่ซ้ำกัน และอาจยกเว้นแก่บุคคลบางจำพวก เช่นสมเด็จพระราชินี และพระบรมวงศานุวงศ์ชั้นพระองค์เจ้า เป็นต้น ซึ่งจะสงวนเลขประจำตัวที่ขึ้นต้นเป็นเลข 9
โดยเมื่อวันที่ 1 มกราคม พ.ศ. 2527 กรมการปกครอง ซึ่งเป็นหน่วยงานที่รับผิดชอบทะเบียนราษฎร ประกาศกำหนดให้บุคคลภายในประเทศไทย ต้องมีเลขประจำตัวประชาชน ปรากฏในทะเบียนบ้านและบัตรประจำตัวประชาชน และกำหนดให้ต้องดำเนินการจนเสร็จสิ้นทั้งหมด ภายในวันที่ 31 พฤษภาคม พ.ศ. 2547 เนื่องจากก่อนหน้านี้ ประเทศไทยยังไม่เคยกำหนดเลขประจำตัวเช่นนี้มาก่อน ดังนั้นจึงกำหนดระยะเวลาดังกล่าว เพื่อจัดระบบทะเบียนราษฎรให้เทียบเท่านานาประเทศ โดยบุคคลภายในประเทศไทยทั้งหมด จะต้องมีเลขประจำตัวประชาชน เพื่อแสดงตนว่าเป็นบุคคลประเภทใด โดยดูตามเงื่อนไขในแต่ละกรณี
ตัวเลขหลักที่ 1

แสดงตัวเลขหลักที่ 1
หมายถึงประเภทบุคคล ซึ่งมีอยู่ 9 ประเภท ได้แก่